Coba ceritain soal Kampung Selangor Dredging dalam bahasa melayu

Kampung Selangor Dredging merupakan sebuah kampung yang terletak di Banting, dalam negeri Selangor, iaitu sebuah negeri di Malaysia.

Kampung Selangor Dredging yang terletak ditengah antara lombong-lombong Dengkil dan Paya Indah bersebelahan Lebuhraya ELITE adalah sebuah kampung yang menempatkan kediaman (kuarters) untuk kakitangan Selangor Dredging Berhad (SDB) bermula sekitar 60an, dan kampung itu masih wujud hingga kini.

Memandangkan SDB adalah syarikat terawal yang mengoperasikan kapal korek di kawasan berkenaan, sebahagian pekerjanya yang menetap disitu ramai yang berasal dari Perak dan kawasan lain seperti Kuala Lumpur. Ini kerana mereka memilki pengalaman yang cukup luas dalam pengoperasian kapal korek berbanding penduduk tempatan.

SDB menghentikan operasi perlombongannya pada Mac 1992 setelah operasi Dredge no.1 diberhentikan sepenuhnya akibat kejatuhan teruk harga timah dan beralih kepada perniagaan sektor hartanah. (SD Dredge no.1 siap dipasang pada tahun 1966 dan ditauliahkan pada tahun 1967 manakal Dredge no.2 ditauliah pada 1973).

Kedua-dua kapal korek (yang terbesar dan tercanggih di dunia) milik SDB telah dijual bermula pada tahun 1983 iaitu Dredge no.2 kepada syarikat perlombongan timah di Kepulauan Bangka, Indonesia.